Oleksi Tšekal

Oleksi Tšekal (ukraina keeles Олексій Чекаль, vene keeles Олексий Чекаль ja Алексей Чекаль) on ukraina disainer, kalligraaf ja kunstiajaloolane.

 Eluloolist 
Oleksi Tšekal sündis Ukrainas Harkivis. Kunstihariduse omandas Kiievi kunstikoolis, Harkovi riiklikus kunstikoolis ja Harkovi riiklikus disaini- ja kunstiakadeemias (ukraina keeles Харківська державна академія дизайну і мистецтв, lühend ХДАДМ)http://chekal.art/. Ta on töötanud kirjakunsti õppejõuna Harkovi riiklikus disaini- ja kunstiakadeemias, Briti kõrgemas kunstikoolis Venemaal (British higher school of art and design). Praegu on ta Firenze klassikaliste kunstide akadeemia (Florence Classical Arts Academy) külalisprofessorhttps://www.artac.org/faculty-staff ning juhib oma kalligraafia- ja graafikastuudiot PanicDesign.

 Tegevus kunstnikuna 
Oleksi Tšekali kalligraafiaalaseid isikunäitusi on korraldatud Firenzes, Palermos, Pratovecchios, Lublinis ja mujal Euroopas. Kunstniku erialaks on keerulised projektid, milles sulavad ühte disain, kalligraafia, religioon ja kunstiajaloolised teadmised. Näiteks kombineerib ta trükitehnoloogiat käsitsi kirjutatud tekstidega ja on loonud kalligraafilisi kompositsioone erinevates materjalides, sh kivis, metallis, valatud paberis ning monumentaal-seinamaalina.

 Tegevus kunstiajaloolasena 
Kunstiajaloolasena huvitub ta Lähis-Ida ja Euroopa varasest kristlikust kunstisthttps://independent.academia.edu/OleksiyChekal. Kirjakunstnikuna on ta osalenud kirikute sisekujunduse loomisel ja teinud kirjakunstnikuna seinatekste ning pühapiltide tekstimotiive. Ta on aastaid uurinud ajaloolisi šrifte, sealhulgas heebrea, süüria, araabia kirju ja traditsioonilist kalligraafiathttps://www.artac.org/oleksiy-chekal. Ta huvitub ka 20. sajandi alguse Vene futuristlike kunstnike tegevusest ja tüpograafiaeksperimentidest. Nende põhjal on ta loonud uusi kalligraafilisi ja modernseid kirjatüüpe nii kirillitsa kui ka ladina tähestiku jaoks.

Tegevus seminaride ja töötubade juhendajana
Kunstnik on juhatanud kalligraafia ja kirjakunsti seminare Ukrainas, Valgevenes, Kasahstanis, Venemaal, Itaalias, Poolas ja ka Eestishttps://typographyby.wordpress.com/portfolio/oleksiy-chekal-in-minsk/http://calligraphy-expo.com/participants/Alexey_Chekalhttps://www.facebook.com/events/2625544130795445/.

 Viited 

 Välislingid 
 Kunstniku kohta Firenze klassikaliste kunstide akadeemia kodulehel
 Valik töid tüpograafiaseminari Kirjak 2018. aasta arhiivis
 Tüpograafia- ja kalligraafiastuudio PanicDesign koduleht
 Töid online-portfoolios

Kategooria:Ukraina kunstnikud
Kategooria:Kalligraafid